1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 1/17Finlex ®
Finlex › Lainsäädäntö › Ajantasainen lainsäädäntö › Vuosi 2004 › 13.8.2004/758
Seurattu SDK 125/2023 saakka.
13.8.2004/758
Laki henkilöstöedustuksesta eurooppayhtiössä ja eurooppaosuuskunnassa sekä
työnantajavelvoitteista ja henkilöstöedustuksesta rajat ylittävissä yritysjärjestelyissä
Katso tekijänoikeudellinen huomautus käyttöehdoissa.
Nimike on muutettu L:lla 90/2023 , joka tulee voimaan 31.1.2023. Aiempi sanamuoto kuuluu: Laki
henkilöstöedustuksesta eurooppayhtiössä (SE) ja eurooppaosuuskunnassa (SCE) sekä rajat ylittävässä
yhtiöiden sulautumisessa tai jakautumisessa
Eduskunnan päätöksen mukaisesti säädetään:
1 luku
Yleiset säännökset
1 § (19.1.2023/90)
Lain tarkoitus
Tämän lain tarkoituksena on henkilöstöedustuksen järjestäminen eurooppayhtiössä, eurooppaosuuskunnassa
ja Euroopan talousalueella tapahtuvassa rajat ylittävässä osakeyhtiöiden sulautumisessa, jakautumisessa ja
kotipaikan siirrossa sekä henkilöstölle tiedottamisen ja henkilöstön kuulemisen varmistaminen työnantajan
suunnittelemista rajat ylittävistä yritysjärjestelyistä ja henkilöstön aseman turvaaminen näissä
yritysjärjestelyissä.
Henkilöstöedustus eurooppayhtiössä ja eurooppaosuuskunnassa järjestetään ensisijaisesti neuvottelemalla ja
sopimalla 3 ja 4 luvussa säädetyn mukaisesti tai, jollei sopimukseen päästä, 5 luvun toissijaisten säännösten
mukaisesti.
L:lla 90/2023  muutettu 1 § tulee voimaan 31.1.2023. Aiempi sanamuoto kuuluu:
1 § (30.12.2021/1334)
Lain tarkoitus
Tämän lain tarkoituksena on henkilöstöedustuksen järjestäminen eurooppayhtiössä ja
eurooppaosuuskunnassa sekä rajat ylittävässä yhtiöiden sulautumisessa ja jakautumisessa.
Henkilöstöedustus järjestetään ensisijaisesti neuvottelemalla ja sopimalla 3 ja 4 luvun mukaisesti tai, jollei
sopimukseen päästä, 5 luvun toissijaisten säännösten mukaisesti.
2 § (30.12.2021/1334)
Lain soveltaminen eurooppayhtiöihin ja eurooppaosuuskuntiin
Tätä lakia sovelletaan Suomessa rekisteröitävän eurooppayhtiön ja eurooppaosuuskunnan
henkilöstöedustuksen järjestämiseen. Tämän lain erityisen neuvotteluryhmän ja edustavan elimen paikkojen
jakautumista Suomessa koskevia säännöksiä sekä erityisen neuvotteluryhmän, edustavan elimen ja
eurooppayhtiön tai eurooppaosuuskunnan hallituksen, hallintoneuvoston ja osuuskunnan kokouksen
henkilöstön edustajien valintaa Suomessa koskevia säännöksiä sovelletaan kuitenkin siitä riippumatta, missä
Euroopan talousalueen jäsenvaltiossa eurooppayhtiö tai eurooppaosuuskunta rekisteröidään.
Jos eurooppaosuuskunta on luonnollisten henkilöiden tai yhden oikeushenkilön ja luonnollisten henkilöiden,
joiden palveluksessa on yhteensä vähemmän kuin 50 työntekijää tai vain yhdessä jäsenvaltiossa 50
työntekijää tai enemmän, perustama, henkilöstöedustuksen järjestämiseen sovelletaan eurooppaosuuskunnan
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 2/17sääntömääräisen kotipaikan vastaaviin yhteisöihin sovellettavia säännöksiä ja eurooppaosuuskunnan
tytäryhtiöihin ja toimipaikkoihin niiden sijaintivaltioissa vastaaviin yhteisöihin sovellettavia säännöksiä. Jos
kuitenkin eurooppaosuuskunnan rekisteröinnin jälkeen vähintään kolmasosa kaikista osuuskunnan ja sen
tytäryhtiöiden ja toimipaikkojen vähintään kahdessa eri jäsenvaltiossa olevista työntekijöistä sitä pyytää tai
jos työntekijöitä on vähintään 50 vähintään kahdessa jäsenvaltiossa, henkilöstöedustus järjestetään soveltuvin
osin oikeushenkilöiden perustamissa tai muuntamalla perustetuissa eurooppaosuuskunnissa noudatettavien
säännösten mukaan.
Jos eurooppaosuuskunnan sääntömääräinen kotipaikka siirretään toiseen jäsenvaltioon,
henkilöstöedustukseen sovelletaan vähintään samantasoisia säännöksiä kuin ennen siirtoa.
2 a § (19.1.2023/90)
Lain soveltaminen henkilöstöedustuksen järjestämiseen, henkilöstölle tiedottamiseen ja henkilöstön kuulemiseen sekä
työnantajavelvoitteiden jatkumiseen rajat ylittävässä sulautumisessa, jakautumisessa tai kotipaikan siirrossa
Henkilöstöedustuksen järjestämisestä, henkilöstölle tiedottamisesta ja henkilöstön kuulemisesta sekä
työnantajavelvoitteiden jatkumisesta rajat ylittävässä yhtiöiden sulautumisessa, jakautumisessa ja kotipaikan
siirrossa säädetään 5 a luvussa. Mainittua lukua sovelletaan sellaisissa yhtiöissä ja tilanteissa, joihin
sovelletaan osakeyhtiölain (624/2006)  säännöksiä rajat ylittävistä sulautumisista, jakautumisista tai
kotipaikan siirroista. Mainittua lukua sovelletaan myös osuuskuntalain (421/2013)  20 ja 21 luvussa sekä
säästöpankkilain (1502/2001) 4 luvussa  tarkoitetuissa osuuskuntien ja säästöpankkien rajat ylittävissä
yritysjärjestelyissä.
L:lla 90/2023  muutettu 2 a § tulee voimaan 31.1.2023. Aiempi sanamuoto kuuluu:
2 a § (30.12.2021/1334)
Lain soveltaminen henkilöstöedustuksen järjestämiseen rajat ylittävässä sulautumisessa tai jakautumisessa
Henkilöstöedustuksen järjestämiseen rajat ylittävässä yhtiöiden sulautumisessa ja jakautumisessa sovelletaan
5 a lukua, jos käytössä on henkilöstön osallistumista koskeva järjestelmä. Lisäksi tällöin sovelletaan 31 §:n 2
momenttia, 33 §:n 2 momenttia, 34 §:n 3 momenttia, 37 §:ää ja 39 §:n 2 momenttia.
3 § (21.7.2006/663)
Määritelmät
Tässä laissa tarkoitetaan:
1) eurooppayhtiöllä  (SE) yhtiötä, joka on perustettu eurooppayhtiön (SE) säännöistä annetun neuvoston
asetuksen (EY) N:o 2157/2001 mukaisesti;
2) eurooppaosuuskunnalla  (SCE) osuuskuntaa, joka on perustettu eurooppaosuuskunnan (SCE) säännöistä
annetun neuvoston asetuksen (EY) N:o 1435/2003 mukaisesti;
2 a) rajat ylittävällä yritysjärjestelyllä  Euroopan talousalueen sisällä toteutettavaa osakeyhtiön rajat ylittävää
sulautumista, jakautumista ja kotipaikan siirtoa, josta säädetään osakeyhtiölaissa tai muun Euroopan
talousalueeseen kuuluvan valtion vastaavassa lainsäädännössä, ja muuta 2 a §:ssä tarkoitetun yhtiön
vastaavaa yritysjärjestelyä; (19.1.2023/90)
L:lla 90/2023  lisätty 2 a kohta tulee voimaan 31.1.2023.
3) osallistuvilla yhtiöillä  yhtiöitä, jotka ovat välittömästi osallisina eurooppayhtiön tai eurooppaosuuskunnan
perustamisessa, sekä jäsenvaltion lainsäädännön mukaisesti perustettuja ja sen piiriin kuuluvia muita
oikeushenkilöitä, jotka ovat välittömästi osallisina eurooppaosuuskunnan perustamisessa;
4) yhtiön tytäryhtiöllä  yritystä, johon nähden kyseisellä yhtiöllä tai muulla oikeushenkilöllä on
eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn
käyttöönottamisesta yhteisönlaajuisissa yrityksissä tai yritysryhmissä annetun neuvoston direktiivin
94/45/EY  3 artiklan 2–7 kohdassa määritelty määräävä vaikutusvalta;
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 3/175) asianomaisella tytäryhtiöllä tai toimipaikalla  sitä osallistuvan yhtiön tytäryhtiötä tai toimipaikkaa, jota on
ehdotettu eurooppayhtiön tai eurooppaosuuskunnan tytäryhtiöksi tai toimipaikaksi eurooppayhtiötä tai
eurooppaosuuskuntaa perustettaessa;
6) henkilöstön edustajilla  kansallisessa lainsäädännössä tai käytännössä tarkoitettuja henkilöstön edustajia;
7) edustavalla elimellä  tämän lain 4 luvussa tarkoitetulla sopimuksella tai 5 luvun mukaisesti perustettua
henkilöstöä edustavaa elintä, joka on tarkoitettu eurooppayhtiön tai eurooppaosuuskunnan sekä niiden
Euroopan talousalueella sijaitsevien tytäryhtiöiden ja toimipaikkojen henkilöstölle tiedottamista ja sen
kuulemista varten sekä soveltuvin osin käyttämään osallistumisoikeutta eurooppayhtiössä tai
eurooppaosuuskunnassa;
8) erityisellä neuvotteluryhmällä  tämän lain 2 luvun mukaisesti perustettua ryhmää, jonka tehtävänä on
neuvotella osallistuvien yhtiöiden toimivaltaisen elimen kanssa henkilöstöedustuksen järjestämisestä
eurooppayhtiössä tai eurooppaosuuskunnassa;
9) henkilöstöedustuksella  sellaista järjestelmää, tiedottaminen, kuuleminen ja osallistuminen mukaan lukien,
jonka avulla henkilöstön edustajat voivat vaikuttaa eurooppayhtiössä tai eurooppaosuuskunnassa tehtäviin
päätöksiin;
10) tiedottamisella  eurooppayhtiön tai eurooppaosuuskunnan toimivaltaisen elimen tiedottamista henkilöstöä
edustavalle elimelle tai henkilöstön edustajille asioista, jotka koskevat eurooppayhtiötä tai
eurooppaosuuskuntaa itseään ja sen toisessa jäsenvaltiossa sijaitsevaa tytäryhtiötä tai toimipaikkaa, taikka
asioista, joissa päätöksiä tekevät elimet yksittäisessä jäsenvaltiossa eivät ole toimivaltaisia, sellaisena
ajankohtana, sellaisella tavalla ja sisällöltään sellaisena, että henkilöstön edustajat voivat perusteellisesti
arvioida tietojen mahdollista vaikutusta ja tarvittaessa valmistella eurooppayhtiön tai eurooppaosuuskunnan
toimivaltaisen elimen kanssa toteutettavaa henkilöstön kuulemista;
11) kuulemisella  eurooppayhtiön tai eurooppaosuuskunnan henkilöstöä edustavan elimen tai henkilöstön
edustajien ja eurooppayhtiön tai eurooppaosuuskunnan toimivaltaisen elimen välisen vuoropuhelun
toteuttamista sellaisena ajankohtana, sellaisella tavalla ja sisällöltään sellaisena, että henkilöstön edustajat
voivat annettujen tietojen perusteella ilmaista toimivaltaisen elimen suunnittelemia toimenpiteitä koskevan
kantansa niin, että se voidaan ottaa huomioon eurooppayhtiön tai eurooppaosuuskunnan sisäisessä
päätöksenteossa; sekä
12) osallistumisella  henkilöstöä edustavan elimen tai henkilöstön edustajien vaikuttamista yhtiön tai muun
oikeushenkilön asioihin siten, että näillä on oikeus valita tai nimetä osa jäsenistä yhtiön tai muun
oikeushenkilön hallintoneuvostoon, hallitukseen tai sellaisiin johtoryhmiin tai niitä vastaaviin toimielimiin,
jotka yhdessä kattavat yhtiön tai muun oikeushenkilön tulosyksiköt, taikka oikeus suositella tai vastustaa
joidenkin tai kaikkien yhtiön tai muun oikeushenkilön hallintoneuvoston tai hallituksen jäsenten nimeämistä.
2 luku
Erityisen neuvotteluryhmän perustaminen
4 § (21.7.2006/663)
Osallistuvien yhtiöiden toimenpiteet ja erityisen neuvotteluryhmän perustaminen
Laatiessaan eurooppayhtiön tai eurooppaosuuskunnan perustamissuunnitelman osallistuvien yhtiöiden
johtokuntien tai hallitusten on mahdollisimman pian sulautumisehtoja tai holding-yhtiön perustamisehtoja
koskevan ehdotuksen julkaisemisen jälkeen taikka tytäryhtiön perustamista tai eurooppayhtiöksi tai
eurooppaosuuskunnaksi muuntamista koskevasta suunnitelmasta päättämisen jälkeen toteutettava tarpeelliset
toimet aloittaakseen neuvottelut yhtiöiden ja muiden oikeushenkilöiden henkilöstön edustajien kanssa
eurooppayhtiön tai eurooppaosuuskunnan henkilöstöedustuksen järjestämisestä. Tarpeellisiin toimiin
sisältyvät tietojen antaminen osallistuvista yhtiöistä, eurooppayhtiön asianomaisista tytäryhtiöistä ja
toimipaikoista sekä eurooppaosuuskunnan tytäryhtiöistä ja toimipaikoista sekä niiden henkilöstömääristä.
Neuvotteluja varten perustetaan erityinen neuvotteluryhmä, jossa on edustettuna osallistuvien yhtiöiden sekä
asianomaisten tytäryhtiöiden ja toimipaikkojen henkilöstö.
5 §
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 4/17Paikkojen jakautuminen jäsenvaltioiden kesken erityisessä neuvotteluryhmässä
Erityisen neuvotteluryhmän jäsenet valitaan tai nimetään suhteessa osallistuvien yhtiöiden sekä
asianomaisten tytäryhtiöiden ja toimipaikkojen kussakin jäsenvaltiossa työskentelevän henkilöstön määrään.
Kullekin jäsenvaltiolle jaetaan yksi paikka kyseisessä jäsenvaltiossa työskentelevän henkilöstön kutakin
sellaista osaa kohti, joka edustaa alkavaa kymmentä prosenttia osallistuvien yhtiöiden sekä asianomaisten
tytäryhtiöiden ja toimipaikkojen henkilöstön kokonaismäärästä, kaikki jäsenvaltiot yhteenlaskettuina.
6 §
Lisäpaikkojen jakautuminen sulautumistilanteessa
Kun eurooppayhtiö tai eurooppaosuuskunta perustetaan sulauttamalla, erityiseen neuvotteluryhmään valitaan
kustakin jäsenvaltiosta tarvittava määrä lisäjäseniä siten, että neuvotteluryhmään kuuluu vähintään yksi
kutakin sellaista rekisteröityä osallistuvaa yhtiötä edustava jäsen, jolla on työntekijöitä kyseisessä
jäsenvaltiossa ja jonka ehdotetaan lakkaavan erillisenä oikeushenkilönä sen jälkeen, kun eurooppayhtiö tai
eurooppaosuuskunta on rekisteröity . Lisäpaikkojen määrä ei saa ylittää 20 prosenttia 5 §:n mukaisesti
valittujen tai nimettyjen edustajien määrästä. (21.7.2006/663)
Kuitenkaan 1 momentissa tarkoitetusta menettelystä ei saa johtua, että osalla henkilöstöä olisi erityisessä
neuvotteluryhmässä kaksinkertainen edustus.
Jos 1 momentissa tarkoitettujen yhtiöiden määrä on suurempi kuin käytettävissä olevien lisäpaikkojen määrä,
lisäpaikat jaetaan eri jäsenvaltioissa olevien yhtiöiden kesken alenevassa järjestyksessä niiden palveluksessa
olevan henkilöstön määrän mukaan.
7 § (21.7.2006/663)
Paikkojen jakautuminen suomalaisten yhtiöiden kesken
Jos 5 §:n mukaisesti suomalaisille osallistuville yhtiölle jaettuja erityisen neuvotteluryhmän paikkoja on
vähemmän tai yhtä monta kuin osallistuvia yhtiöitä, jaetaan nämä paikat suomalaisten yhtiöiden ja muiden
oikeushenkilöiden kesken yksi kerrallaan alenevassa järjestyksessä niiden palveluksessa olevan henkilöstön
määrän mukaan.
Jos 5 §:n mukaisesti suomalaisille osallistuville yhtiölle jaettuja erityisen neuvotteluryhmän paikkoja on
enemmän kuin osallistuvia yhtiöitä, jaetaan kullekin suomalaiselle yhtiölle tai muulle oikeushenkilölle ensin
yksi paikka ja tämän jälkeen jäljellä olevat paikat yhtiöiden kesken niiden palveluksessa olevan henkilöstön
määrän mukaisessa suhteessa.
Henkilöstö voi kuitenkin sopimalla poiketa siitä, mitä 1 ja 2 momentissa säädetään paikkojen jakautumisesta
suomalaisten yhtiöiden ja muiden oikeushenkilöiden kesken. Mikäli mahdollista, sopimuksella on turvattava
edustus kaikille suomalaisille osallistuville yhtiöille ja henkilöstöryhmille.
8 § (21.7.2006/663)
Erityisen neuvotteluryhmän jäsenten valitseminen Suomessa
Eurooppayhtiön tai eurooppaosuuskunnan Suomessa työskentelevällä henkilöstöllä on oikeus valita
edustajansa erityiseen neuvotteluryhmään sopimalla tai vaalilla. Jollei henkilöstö pääse sopimukseen
menettelytavasta, on työntekijöiden ja toimihenkilöiden suurinta määrää edustavien työsuojeluvaltuutettujen
järjestettävä yhdessä vaali tai muu valintamenettely siten, että kaikilla henkilöstöön kuuluvilla on oikeus
osallistua siihen.
3 luku
Neuvottelut henkilöstöedustuksesta
9 § (21.7.2006/663)
Neuvottelujen tavoite
Erityisen neuvotteluryhmän ja osallistuvien yhtiöiden toimivaltaisten elinten tehtävänä on sopia kirjallisesti
eurooppayhtiön tai eurooppaosuuskunnan henkilöstöedustusta koskevat järjestelyt. Tätä varten
henkilöstöedustuksen järjestämisestä on neuvoteltava yhteistyön hengessä sopimukseen pääsemiseksi.
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 5/1710 § (21.7.2006/663)
Erityisen neuvotteluryhmän tiedonsaantioikeus
Osallistuvien yhtiöiden toimivaltaisten elinten on annettava erityiselle neuvotteluryhmälle tietoja
eurooppayhtiön tai eurooppaosuuskunnan perustamissuunnitelmasta ja perustamistoimien etenemisestä,
kunnes eurooppayhtiö tai eurooppaosuuskunta on rekisteröity .
11 § (21.7.2006/663)
Erityisen neuvotteluryhmän päätöksentekosäännöt
Jollei 13 §:stä muuta johdu, erityinen neuvotteluryhmä tekee päätöksensä jäsentensä ehdottomalla
enemmistöllä, mikäli tämä enemmistö edustaa myös henkilöstön ehdotonta enemmistöä. Kullakin jäsenellä
on yksi ääni.
Jos henkilöstöedustuksesta neuvoteltava sopimus johtaisi henkilöstön osallistumisoikeuksien vähenemiseen,
sopimuksen tekeminen edellyttää vähintään kahta kolmasosaa niiden erityisen neuvotteluryhmän jäsenten
äänistä, jotka edustavat vähintään kahta kolmasosaa henkilöstöstä, mukaan lukien niiden jäsenten äänet,
jotka edustavat vähintään kahdessa jäsenvaltiossa työskentelevää henkilöstöä. Edellä tarkoitettua
määräenemmistöä edellytetään kuitenkin vain, jos henkilöstön osallistumisen piiriin kuuluu vähintään 25
prosenttia osallistuvien yhtiöiden henkilöstön kokonaismäärästä, kun kyseessä on sulauttamalla perustettava
eurooppayhtiö tai eurooppaosuuskunta, tai jos henkilöstön osallistumisen piiriin kuuluu vähintään 50
prosenttia osallistuvien yhtiöiden henkilöstön kokonaismäärästä, kun kyseessä on holding- tai tytäryhtiönä
perustettava eurooppayhtiö.
Henkilöstön osallistumisoikeuksien väheneminen tarkoittaa sellaista osuutta niistä 3 §:n 12 kohdassa
tarkoitettujen eurooppayhtiön tai eurooppaosuuskunnan elinten jäsenistä, mikä on pienempi kuin
osallistuvien yhtiöiden suurin osuus.
12 §
Neuvottelujen aloittaminen ja kesto
Neuvottelut on aloitettava välittömästi sen jälkeen, kun erityinen neuvotteluryhmä on muodostettu, ja niitä
voidaan käydä enintään kuusi kuukautta.
Osapuolet voivat kuitenkin sopia jatkavansa neuvotteluja 1 momentissa tarkoitetun ajan jälkeen yhteensä
enintään vuoden siitä, kun erityinen neuvotteluryhmä on perustettu.
13 §
Päätös lopettaa tai olla aloittamatta neuvottelut
Erityinen neuvotteluryhmä voi päättää olla aloittamatta neuvotteluja tai lopettaa neuvottelut ja soveltaa
niiden jäsenvaltioiden henkilöstölle tiedottamista ja henkilöstön kuulemista koskevia sääntöjä, joissa
eurooppayhtiöllä tai eurooppaosuuskunnalla on henkilöstöä. Tällainen päätös keskeyttää tässä luvussa
tarkoitetun neuvottelumenettelyn, jolloin myöskään tämän lain 5 luvun säännöksiä ei sovelleta.
(21.7.2006/663)
Päätös olla aloittamatta neuvotteluja tai lopettaa ne edellyttää vähintään kahden kolmasosan enemmistöä
niiden jäsenten äänistä, jotka edustavat vähintään kahta kolmasosaa henkilöstöstä, mukaan lukien niiden
jäsenten äänet, jotka edustavat vähintään kahdessa jäsenvaltiossa työskentelevää henkilöstöä.
Kun eurooppayhtiö tai eurooppaosuuskunta perustetaan muuntamalla, tätä pykälää ei sovelleta, jos
henkilöstön osallistuminen on ollut käytössä muunnettavassa yhtiössä tai osuuskunnassa. (21.7.2006/663)
14 §
Asiantuntijat
Neuvotteluja varten erityinen neuvotteluryhmä voi pyytää valitsemiaan asiantuntijoita, kuten asianomaisten
yhteisötason ammattiliittojen edustajia, avustamaan sitä sen työssä. Nämä asiantuntijat voivat olla läsnä
neuvottelukokouksissa neuvonantajina erityisen neuvotteluryhmän pyynnöstä silloin, kun tämä on tarpeen
yhtenäisyyden ja yhdenmukaisuuden edistämiseksi Euroopan yhteisön tasolla.
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 6/1715 § (21.7.2006/663)
Erityisen neuvotteluryhmän uudelleen koollekutsuminen
Erityinen neuvotteluryhmä on kutsuttava uudelleen koolle aikaisintaan kaksi vuotta 13 §:n 1 momentissa
tarkoitetun päätöksen jälkeen, kun vähintään kymmenen prosenttia eurooppayhtiön tai
eurooppaosuuskunnan, näiden tytäryhtiöiden ja toimipaikkojen henkilöstöstä tai heidän edustajansa sitä
kirjallisesti pyytävät, jolleivät osapuolet sovi neuvottelujen uudelleen aloittamisesta jo aikaisemmin. Jos
erityinen neuvotteluryhmä päättää aloittaa uudelleen neuvottelut johdon kanssa, eivätkä ne johda
sopimukseen, tämän lain 5 luvun säännöksiä ei kuitenkaan sovelleta.
4 luku
Sopimus henkilöstöedustuksesta
16 § (21.7.2006/663)
Sopimuksen sisältö
Osallistuvien yhtiöiden toimivaltaisten elinten ja erityisen neuvotteluryhmän välisessä kirjallisessa
sopimuksessa vahvistetaan, jollei 17 §:stä muuta johdu, ja tämän kuitenkaan rajoittamatta osapuolten
sopimusvapautta:
1) sopimuksen soveltamisala;
2) sen henkilöstöä edustavan elimen kokoonpano, jäsenten lukumäärä ja paikkojen jakautuminen, joka on
eurooppayhtiön tai eurooppaosuuskunnan toimivaltaisen elimen osapuolena eurooppayhtiön tai
eurooppaosuuskunnan sekä näiden tytäryhtiöiden ja toimipaikkojen henkilöstölle tiedottamista ja henkilöstön
kuulemista koskevissa järjestelyissä;
3) edustavan elimen tehtävät sekä sille tiedottamisessa ja sen kuulemisessa noudatettava menettely;
4) edustavan elimen kokoontumiskerrat;
5) edustavalle elimelle myönnettävät taloudelliset ja aineelliset resurssit;
6) jos osapuolet päättävät neuvotteluissaan edustavan elimen perustamisen sijasta ottaa käyttöön yhden tai
useampia tiedottamis- ja kuulemismenettelyjä, järjestelyt näiden menettelyjen täytäntöönpanemiseksi;
7) jos osapuolet neuvotteluissaan päättävät henkilöstön osallistumisjärjestelyjen käyttöönottamisesta,
järjestelyjen pääkohdat mukaan lukien soveltuvin osin eurooppayhtiön tai eurooppaosuuskunnan hallituksen
tai hallintoneuvoston niiden jäsenten lukumäärä, jotka henkilöstö on oikeutettu valitsemaan tai nimeämään
taikka joiden nimeämistä se on oikeutettu suosittelemaan tai vastustamaan;
8) yksityiskohtaiset säännöt, joiden mukaisesti henkilöstö voi valita tai nimetä eurooppayhtiön tai
eurooppaosuuskunnan hallintoelinten jäsenet taikka suositella tai vastustaa näiden nimeämistä, ja näiden
jäsenten oikeudet; sekä
9) sopimuksen voimaantulo ja kesto, tilanteet, joissa sopimus olisi neuvoteltava uudelleen, sekä sen
uudelleen neuvottelemista koskeva menettely .
Sopimusta eivät koske tämän lain 5 luvun toissijaiset säännökset, jollei sopimuksessa toisin määrätä.
17 § (21.7.2006/663)
Henkilöstöedustuksen vähentämisen kielto muuntamistilanteessa
Jos eurooppayhtiö tai eurooppaosuuskunta perustetaan muuntamalla, sopimuksessa tulee määrätä
henkilöstöedustuksesta, joka on kaikilta osiltaan vähintään samantasoista kuin eurooppayhtiöksi tai
eurooppaosuuskunnaksi muunnettavassa yhtiössä tai muussa oikeushenkilössä käytössä oleva.
5 luku
Toissijaiset säännökset henkilöstöedustuksen järjestämisestä
18 § (21.7.2006/663)
Toissijaisten säännösten soveltaminen
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 7/17Tämän luvun säännöksiä sovelletaan eurooppayhtiön tai eurooppaosuuskunnan rekisteröinnistä alkaen
silloin, kun:
1) osapuolet niin sopivat; tai
2) sopimusta henkilöstöedustuksesta ei ole tehty 12 §:ssä asetetussa määräajassa ja kunkin osallistuvan
yhtiön toimivaltainen elin päättää hyväksyä toissijaisten säännösten soveltamisen ja siten jatkaa
eurooppayhtiön tai eurooppaosuuskunnan rekisteröintiä eikä erityinen neuvotteluryhmä ole tehnyt 13 §:n 1
momentissa tarkoitettua päätöstä olla aloittamatta neuvotteluja tai lopettaa ne.
Henkilöstön osallistumista koskevia 28–30 §:n säännöksiä sovelletaan kuitenkin vain, jos:
1) kyseessä on muuntamalla muodostettu eurooppayhtiö tai eurooppaosuuskunta ja henkilöstön
osallistumista koskevia sääntöjä sovellettiin eurooppayhtiöksi tai eurooppaosuuskunnaksi muunnettuun
yhtiöön tai osuuskuntaan;
2) kyseessä on sulauttamalla muodostettu eurooppayhtiö tai eurooppaosuuskunta ja
a) yhdessä tai useammassa eurooppayhtiöön tai eurooppaosuuskuntaan osallistuvassa yhtiössä oli ennen
eurooppayhtiön tai eurooppaosuuskunnan rekisteröintiä käytössä yksi tai useampi osallistumismuoto, jonka
piiriin kuului vähintään 25 prosenttia kaikkien osallistuvien yhtiöiden henkilöstön kokonaismäärästä, tai
b) yhdessä tai useammassa eurooppayhtiöön tai eurooppaosuuskuntaan osallistuvassa yhtiössä oli ennen
eurooppayhtiön tai eurooppaosuuskunnan rekisteröintiä käytössä yksi tai useampi osallistumismuoto, jonka
piiriin kuului vähemmän kuin 25 prosenttia kaikkien osallistuvien yhtiöiden henkilöstön kokonaismäärästä,
ja erityinen neuvotteluryhmä niin päättää; taikka
3) kyseessä on eurooppayhtiö, joka on muodostettu perustamalla holding- tai tytäryhtiö, ja
a) yhdessä tai useammassa eurooppayhtiöön osallistuvassa yhtiössä oli ennen eurooppayhtiön rekisteröintiä
käytössä yksi tai useampi osallistumismuoto, jonka piiriin kuului vähintään 50 prosenttia kaikkien
osallistuvien yhtiöiden henkilöstön kokonaismäärästä, tai
b) yhdessä tai useammassa eurooppayhtiöön osallistuvassa yhtiössä oli ennen eurooppayhtiön rekisteröintiä
käytössä yksi tai useampi osallistumismuoto, jonka piiriin kuului vähemmän kuin 50 prosenttia kaikkien
osallistuvien yhtiöiden henkilöstön kokonaismäärästä, ja erityinen neuvotteluryhmä niin päättää.
19 § (21.7.2006/663)
Henkilöstön osallistumismuodon valinta
Jos osallistuvissa yhtiöissä on käytössä useampi kuin yksi henkilöstön osallistumismuoto, erityinen
neuvotteluryhmä päättää, mikä niistä otetaan käyttöön eurooppayhtiössä tai eurooppaosuuskunnassa. Jos
erityinen neuvotteluryhmä ei tee päätöstä henkilöstön osallistumismuodosta, siitä päättävät osallistuvat
yhtiöt.
Erityisen neuvotteluryhmän on ilmoitettava 1 momentin mukaisesta päätöksenteostaan osallistuvien
yhtiöiden toimivaltaisille elimille.
20 §
Edustavan elimen muodostaminen
Edustava elin muodostetaan eurooppayhtiön tai eurooppaosuuskunnan sekä näiden tytäryhtiöiden ja
toimipaikkojen työntekijöistä, jotka henkilöstön edustajat tai, jollei edustajia ole, kaikki työntekijät valitsevat
tai nimeävät keskuudestaan. (21.7.2006/663)
Edustavan elimen jäsenet valitaan tai nimetään suhteessa osallistuvien yhtiöiden sekä asianomaisten
tytäryhtiöiden ja toimipaikkojen kussakin jäsenvaltiossa olevan henkilöstön määrään siten, että kullekin
jäsenvaltiolle varataan yksi paikka siinä työskentelevän henkilöstön kutakin sellaista osaa kohti, joka edustaa
alkavaa kymmentä prosenttia osallistuvien yhtiöiden sekä asianomaisten tytäryhtiöiden ja toimipaikkojen
henkilöstön kokonaismäärästä, kaikki jäsenvaltiot yhteenlaskettuina.
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 8/17Jos suomalaisille osallistuville yhtiöille jaettuja edustavan elimen paikkoja on vähemmän tai yhtä monta kuin
osallistuvia yhtiöitä, jaetaan nämä paikat suomalaisten yhtiöiden ja muiden oikeushenkilöiden kesken yksi
kerrallaan alenevassa järjestyksessä niiden palveluksessa olevan henkilöstön määrän mukaan. Jos
suomalaisille osallistuville yhtiöille jaettuja edustavan elimen paikkoja on enemmän kuin osallistuvia
yhtiöitä, jaetaan kullekin suomalaiselle yhtiölle tai muulle oikeushenkilölle ensin yksi paikka ja tämän
jälkeen jäljellä olevat paikat yhtiöiden kesken niiden palveluksessa olevan henkilöstön määrän mukaisessa
suhteessa. Henkilöstö voi kuitenkin sopimalla poiketa edellä sanotusta. Mikäli mahdollista, sopimuksella on
turvattava edustus kaikille suomalaisille osallistuville yhtiöille ja henkilöstöryhmille. (21.7.2006/663)
Suomessa työskentelevällä henkilöstöllä on oikeus valita edustajansa edustavaan elimeen sopimalla tai
vaalilla. Jollei henkilöstö pääse sopimukseen noudatettavasta menettelytavasta, on työntekijöiden ja
toimihenkilöiden suurinta määrää edustavien työsuojeluvaltuutettujen järjestettävä yhdessä vaali tai muu
valintamenettely siten, että kaikilla henkilöstöön kuuluvilla on oikeus osallistua siihen.
Eurooppayhtiön tai eurooppaosuuskunnan toimivaltaiselle elimelle on annettava tieto edustavan elimen
kokoonpanosta. Edustava elin vahvistaa työjärjestyksensä. Edustava elin voi valita keskuudestaan
työvaliokunnan, jossa on enintään kolme jäsentä. Edustavaa elintä tai työvaliokuntaa voivat avustaa näiden
valitsemat asiantuntijat. (21.7.2006/663)
21 § (21.7.2006/663)
Mukautuminen eurooppayhtiön tai eurooppaosuuskunnan muutoksiin
Jollei muusta ole sovittu, edustava elin tarkistaa kerran vuodessa, onko eurooppayhtiössä tai
eurooppaosuuskunnassa taikka näiden tytäryhtiöissä tai toimipaikoissa tapahtunut sellaisia muutoksia, joiden
vuoksi edustavan elimen kokoonpanoa on muutettava.
22 §
Sopimusneuvottelut
Neljän vuoden kuluttua perustamisestaan edustava elin harkitsee, onko aloitettava neuvottelut tämän lain 4
luvussa ja 18 §:ssä tarkoitetun sopimuksen tekemiseksi vai jatketaanko tämän luvun säännösten soveltamista.
Jos päätetään neuvotella sopimus 3 ja 4 luvun mukaisesti, henkilöstöedustuksen järjestämiseen sovelletaan
soveltuvin osin, mitä edellä säädetään erityisestä neuvotteluryhmästä. Mikäli neuvottelujen päättymiselle
asetettuun määräaikaan mennessä sopimukseen ei päästä, jatketaan niiden henkilöstöedustusta koskevien
järjestelyjen soveltamista, jotka alun perin hyväksyttiin toissijaisten säännösten mukaisesti.
23 § (21.7.2006/663)
Edustavan elimen toimivalta
Edustava elin on toimivaltainen asioissa, jotka koskevat eurooppayhtiötä tai eurooppaosuuskuntaa itseään tai
jotain näiden toisessa jäsenvaltiossa sijaitsevaa tytäryhtiötä tai toimipaikkaa, sekä asioissa, joissa päätöksiä
tekevät elimet yksittäisessä jäsenvaltiossa eivät ole toimivaltaisia.
24 § (21.7.2006/663)
Edustavan elimen oikeus saada tietoja ja tulla kuulluksi
Edustavalla elimellä on eurooppayhtiön tai eurooppaosuuskunnan toimivaltaisen elimen säännöllisesti
laatimien kertomusten pohjalta oikeus saada tietoja ja tulla kuulluksi eurooppayhtiön tai
eurooppaosuuskunnan liiketoiminnan kehittymisestä ja sen tulevaisuudennäkymistä sekä tätä varten
kokoontua toimivaltaisen elimen kanssa ainakin kerran vuodessa. Myös paikalliselle johdolle on annettava
edellä mainitut tiedot.
Eurooppayhtiön tai eurooppaosuuskunnan toimivaltaisen elimen on annettava edustavalle elimelle
hallituksen tai johtokunnan ja hallintoneuvoston kokousten esityslistat ja jäljennökset kaikista
yhtiökokoukselle tai osuuskunnan kokoukselle toimitetuista asiakirjoista.
Edellä 1 momentissa tarkoitetussa kokouksessa käsitellään erityisesti seuraavia asioita: eurooppayhtiön tai
eurooppaosuuskunnan rakenne, taloudellinen tilanne ja rahoitustilanne, liiketoiminnan, tuotannon ja
myynnin todennäköinen kehitys, työllisyystilanne ja siinä todennäköisesti tapahtuva kehitys, investoinnit ja
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 9/17merkittävät or ganisaatiomuutokset, uusien työmenetelmien tai tuotantoprosessien käyttöönotto, tuotannon
siirrot, yritysten, toimipaikkojen tai niiden huomattavien osien sulautumiset, toiminnan supistamiset tai
lopettamiset sekä joukkovähentämiset.
25 § (21.7.2006/663)
Tiedonsaanti poikkeuksellisten olosuhteiden vaikutuksesta
Kun poikkeukselliset olosuhteet vaikuttavat huomattavasti henkilöstön etuihin, erityisesti jos toimintaa
uudelleensijoitetaan tai siirretään, toimipaikkoja tai yrityksiä lopetetaan tai henkilöstöä joukkovähennetään,
edustavalla elimellä on oikeus saada asiasta tietoja. Edustavalla elimellä tai, jos se erityisesti
kiireellisyyssyistä niin päättää, työvaliokunnalla on oikeus tavata eurooppayhtiön tai eurooppaosuuskunnan
toimivaltainen elin tai muu asiassa tarkoituksenmukaisempi eurooppayhtiön tai eurooppaosuuskunnan
johtotaso, jolla on päätöksentekoa koskevaa toimivaltaa, saadakseen tietoja ja tullakseen kuulluksi sellaisten
toimenpiteiden osalta, jotka vaikuttavat merkittävästi henkilöstön etuihin.
Jos toimivaltainen elin päättää olla toimimatta edustavan elimen ilmaiseman kannan mukaisesti, edustavalla
elimellä on oikeus kokoontua uudelleen eurooppayhtiön tai eurooppaosuuskunnan toimivaltaisen elimen
kanssa yhteisymmärrykseen pääsemiseksi.
Jos kokous järjestetään työvaliokunnan kanssa, myös niillä edustavan elimen jäsenillä, joiden edustamaa
henkilöstöä kyseiset toimenpiteet välittömästi koskevat, on oikeus olla läsnä.
Edellä tarkoitetut kokoukset eivät vaikuta yhtiön tai muun oikeushenkilön toimivaltaisen elimen oikeuksiin.
26 § (21.7.2006/663)
Edustavan elimen jäsenten keskinäinen kokoontuminen ja tietojen antaminen henkilöstön edustajille
Ennen eurooppayhtiön tai eurooppaosuuskunnan toimivaltaisen elimen kanssa pidettävää kokousta edustava
elin tai työvaliokunta, jota tarvittaessa laajennetaan 25 §:n 3 momentin mukaisesti, voi kokoontua ilman, että
yhtiön tai muun oikeushenkilön toimivaltaisen elimen edustajia on läsnä.
Edustavan elimen jäsenet antavat eurooppayhtiön tai eurooppaosuuskunnan sekä näiden tytäryhtiöiden ja
toimipaikkojen henkilöstön edustajille tietoja tiedottamis- ja kuulemismenettelyjen sisällöstä ja tuloksesta
ottaen huomioon 31 §:n säännökset.
27 § (21.7.2006/663)
Oikeus koulutusvapaaseen ja vastuu kustannuksista
Edustavan elimen jäsenillä on oikeus koulutusvapaaseen ilman ansionmenetystä siinä määrin kuin tämä on
tarpeen heidän tehtäviensä suorittamiseksi.
Edustavan elimen kustannuksista vastaa eurooppayhtiö tai eurooppaosuuskunta, jonka tulee asettaa
edustavan elimen jäsenten käyttöön sellaiset taloudelliset ja aineelliset resurssit, että jäsenet voivat hoitaa
tehtävänsä asianmukaisesti.
Eurooppayhtiö tai eurooppaosuuskunta vastaa kokousten järjestämisestä ja tulkkauksesta aiheutuvista
kustannuksista, edustavan elimen ja työvaliokunnan jäsenten matka- ja majoituskustannuksista sekä
kohtuullisista asiantuntijakustannuksista, jollei toisin ole sovittu.
28 § (21.7.2006/663)
Henkilöstön osallistumisoikeudet
Jos eurooppayhtiö tai eurooppaosuuskunta perustetaan muuntamalla, henkilöstön osallistumista koskevia
säännöksiä on sovellettava edelleen eurooppayhtiössä tai eurooppaosuuskunnassa.
Muissa eurooppayhtiön tai eurooppaosuuskunnan perustamistapauksissa eurooppayhtiön tai
eurooppaosuuskunnan, näiden tytäryhtiöiden ja toimipaikkojen henkilöstöä edustavalla elimellä on oikeus
valita tai nimetä eurooppayhtiön tai eurooppaosuuskunnan hallitukseen tai hallintoneuvostoon se määrä
taikka suositella tai vastustaa sitä määrää jäseniä, joka vastaa suurinta osallistuvissa yhtiöissä ennen
eurooppayhtiön tai eurooppaosuuskunnan rekisteröintiä sovellettua henkilöstön osallistumisen osuutta.
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 10/17Jos henkilöstön osallistuminen ei ennen eurooppayhtiön tai eurooppaosuuskunnan rekisteröintiä ollut
käytössä yhdessäkään osallistuvista yhtiöistä, eurooppayhtiö tai eurooppaosuuskunta ei ole velvollinen
sellaista järjestämään.
29 § (21.7.2006/663)
Henkilöstöä edustavien jäsenten paikkojen jakautuminen
Edustava elin päättää hallituksen tai hallintoneuvoston paikkojen jakautumisesta eri jäsenvaltioiden
henkilöstöä edustavien jäsenten kesken tai siitä, miten eurooppayhtiön tai eurooppaosuuskunnan työntekijät
voivat suositella tai vastustaa kyseisten elimien jäseniä suhteessa kussakin jäsenvaltiossa työskentelevän
eurooppayhtiön tai eurooppaosuuskunnan henkilöstön määrään. Jos yhden tai useamman jäsenvaltion
työntekijät eivät kuulu edellä tarkoitetun suhteellisuusperusteen piiriin, edustava elin nimeää yhden jäsenistä
jostakin tällaisesta jäsenvaltiosta, ensisijaisesti eurooppayhtiön tai eurooppaosuuskunnan sääntömääräisen
kotipaikan jäsenvaltiosta.
Eurooppayhtiön tai eurooppaosuuskunnan Suomessa työskentelevällä henkilöstöllä on oikeus valita
edustajansa hallitukseen tai hallintoneuvostoon sopimalla tai vaalilla. Jollei henkilöstö pääse sopimukseen
noudatettavasta menettelytavasta, on työntekijöiden ja toimihenkilöiden suurinta määrää edustavien
työsuojeluvaltuutettujen järjestettävä yhdessä vaali tai muu valintamenettely siten, että kaikilla henkilöstöön
kuuluvilla on oikeus osallistua siihen.
30 § (21.7.2006/663)
Henkilöstöä edustavien jäsenten oikeudet ja velvollisuudet
Jäsenet, jotka edustava elin on valinnut tai nimennyt tai joita se on suositellut eurooppayhtiön tai
eurooppaosuuskunnan hallintoelimeen, ovat tämän elimen täysivaltaisia jäseniä, joilla on samat oikeudet ja
velvollisuudet kuin osakkeenomistajia tai osuuskunnan jäseniä edustavilla jäsenillä, äänestysoikeus mukaan
lukien.
Hallintoelimen 1 momentissa tarkoitettu jäsen ei saa kuitenkaan käsitellä työehtosopimusta tai
työtaistelutoimenpiteitä koskevia asioita eikä muutakaan sellaista asiaa, jossa henkilöstön olennainen etu
saattaa olla ristiriidassa eurooppayhtiön tai eurooppaosuuskunnan edun kanssa.
5 a luku (30.12.2021/1334)
Henkilöstön edustuksen järjestäminen, henkilöstölle tiedottaminen ja henkilöstön kuuleminen sekä
työnantajavelvoitteiden jatkuminen rajat ylittävissä yritysjärjestelyissä (19.1.2023/90)
L:lla 90/2023  muutettu otsikko tulee voimaan 31.1.2023. Aiempi sanamuoto kuuluu: Henkilöstön edustuksen
järjestäminen rajat ylittävässä yhtiöiden sulautumisessa tai jakautumisessa
30 a § (19.1.2023/90)
Yhteistoimintalain säännösten soveltaminen
Yhteistoimintalain (1333/2021) 5 luvun  säännöksiä henkilöstön edustuksesta työnantajan hallinnossa
sovelletaan henkilöstön osallistumisen järjestämiseen Euroopan talousalueella sijaitsevien yhtiöiden
sulautumisen tai jakautumisen tuloksena muodostettavassa yhtiössä tai yhtiön kotipaikan siirron seurauksena
syntyvässä yhtiössä, jonka kotipaikka on Suomessa, ellei 30 b §:stä muuta johdu. Yhteistoimintalain 5 luvun
säännöksiä sovelletaan mainituissa tilanteissa yhtiön kaikkiin Euroopan talousalueella sijaitseviin
toimipaikkoihin ja niiden henkilöstöön.
L:lla 90/2023  muutettu 30 a § tulee voimaan 31.1.2023. Aiempi sanamuoto kuuluu:
30 a § (30.12.2021/1334)
Eurooppayhtiösääntelyn soveltaminen
Jos vähintään yhdessä rajat ylittävään sulautumiseen osallistuvassa yhtiössä on 3 §:n 12 kohdassa tarkoitettu
henkilöstön osallistumista koskeva järjestelmä, 4 §:n 2 momentissa tarkoitettu erityinen neuvotteluryhmä
neuvottelee osallistuvien yhtiöiden toimivaltaisten elinten kanssa henkilöstön osallistumisen järjestämisestä.
Tällöin henkilöstön osallistumisen järjestämiseen sovelletaan 2 §:n 1 momenttia, 4–12 ja 14 §:ää, 16 §:n 1
momentin 1 ja 7–9 kohtaa sekä 2 momenttia, 18 §:n 1 momenttia, 19 §:ää, 28 §:n 2 ja 3 momenttia sekä 29 ja
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 11/1730 §:ää. Lisäksi sovelletaan 18 §:n 2 momentin 2 kohtaa siten, että siinä säädetyn 25 prosentin sijasta
edellytyksenä henkilöstön osallistumista koskevien 28–30 §:n soveltamiselle on 33 1/3 prosenttia.
Henkilöstön osallistumisen järjestämiseen sovelletaan lisäksi eurooppayhtiön (SE) säännöistä annetun
neuvoston asetuksen (EY) N:o 2157/2001 12 artiklan 2–4 kohtaa.
Rajat ylittävään sulautumiseen osallistuvat yhtiöt voivat kuitenkin ilman henkilöstön kanssa käytäviä
neuvotteluja päättää, että ne soveltavat 28–30 §:ssä tarkoitettuja henkilöstön osallistumista koskevia
toissijaisia säännöksiä välittömästi muodostettavan yhtiön rekisteröinnistä alkaen.
Jos vähintään yhdessä sulautuvista yhtiöistä on henkilöstön osallistumista koskeva järjestelmä ja jos rajat
ylittävän sulautumisen tuloksena muodostettavassa yhtiössä tulee sovellettavaksi tällainen järjestelmä 1 ja 2
momentin mukaisesti, kyseiselle yhtiölle on valittava sellainen yhtiömuoto, joka mahdollistaa henkilöstön
osallistumisoikeudet.
30 b § (19.1.2023/90)
Eurooppayhtiösääntelyn soveltaminen
Henkilöstön osallistumisen järjestämiseen 30 a §:ssä tarkoitetuissa tilanteissa sovelletaan kuitenkin tämän
lain mukaisia henkilöstön osallistumista eurooppayhtiössä koskevia säännöksiä, kun:
1) kotipaikan siirtävän tai jakautuvan yhtiön työntekijöiden keskimääräinen lukumäärä on rajat ylittävää
kotipaikan siirtoa tai jakautumista koskevan suunnitelman julkistamista edeltäneiden kuuden kuukauden
aikana ollut neljä viidesosaa lähtöjäsenvaltion lainsäädännön mukaisesta raja-arvosta, jonka ylittyminen
johtaa 3 §:n 12 kohdan mukaiseen henkilöstön osallistumiseen; tai
2) vähintään yhden sulautumiseen osallistuvan yhtiön työntekijöiden keskimääräinen lukumäärä on rajat
ylittävää sulautumista koskevan yhteisen suunnitelman julkistamista edeltäneiden kuuden kuukauden aikana
ollut neljä viidesosaa sen jäsenvaltion lainsäädännön, jonka oikeudenkäyttöalueeseen sulautumiseen
osallistuva yhtiö kuuluu, mukaisesta raja-arvosta, jonka ylittyminen johtaa 3 §:n 12 kohdan mukaiseen
henkilöstön osallistumiseen.
Tämän lain henkilöstön osallistumista eurooppayhtiössä koskevia säännöksiä sovelletaan myös:
1) rajat ylittävän sulautumisen tai kotipaikan siirron seurauksena Suomeen sijoittuvan yrityksen
henkilöstöön, kun Suomen lainsäädännössä ei säädetä vähintään saman laajuisesta henkilöstön
osallistumisesta kuin se henkilöstön osallistuminen, jota sovellettiin yhtiöissä, jotka osallistuvat rajat
ylittävään yrityssulautumaan, tai yhtiössä, joka siirtää kotipaikan, ennen rajat ylittävää sulautumista tai
kotipaikan siirtoa; ja
2) yritysten jakautumisessa, kun vastaanottavan yrityksen tai vastaanottavien yritysten kotipaikka on
Suomessa eikä Suomen lainsäädännössä säädetä jokaisen Suomeen sijoittuvan vastaanottavan yhtiön osalta
vähintään saman laajuisesta henkilöstön osallistumisesta kuin jakautuvassa yhtiössä oli ennen sen rajat
ylittävää jakautumista.
Arvioitaessa sitä, onko Suomen lainsäädännön mukainen henkilöstön osallistumisen taso 2 momentin 1 ja 2
kohdassa tarkoitetulla tavalla vähintään saman laajuinen, käytetään vertailukohtana henkilöstön edustajien
osuutta hallinto- tai valvontaelimen tai niiden komiteoiden jäsenistä taikka sellaisen johtoryhmän jäsenistä,
jonka toimivaltaan kuuluvat yhtiön tulosyksiköt, kun näissä elimissä on käytössä henkilöstön
osallistumisjärjestely .
Kun henkilöstön osallistumisen järjestämiseen tulee 1 tai 2 momentissa tarkoitetuissa tilanteissa
sovellettavaksi eurooppayhtiön henkilöstön osallistumista koskeva järjestely , 4 §:n 2 momentissa tarkoitettu
erityinen neuvotteluryhmä neuvottelee sulautumiseen osallistuvien yhtiöiden tai kotipaikkaa siirtävän tai
jakautuvan yhtiön toimivaltaisten elinten kanssa henkilöstön osallistumisen järjestämisestä. Tällöin
henkilöstön osallistumisen järjestämiseen sovelletaan rajat ylittävässä sulautumisessa 2 §:n 1 momenttia, 4–
12 ja 14 §:ää, 16 §:n 1 momentin 1 ja 7–9 kohtaa sekä 2 momenttia, 18 §:n 1 momenttia, 19 §:ää, 28 §:n 2 ja
3 momenttia sekä 29 ja 30 §:ää. Lisäksi sovelletaan 18 §:n 2 momentin 2 kohtaa siten, että siinä säädetyn 25
prosentin sijasta edellytyksenä henkilöstön osallistumista koskevien 28–30 §:n soveltamiselle on se, että
yhdessä tai useammassa osallistuvassa yhtiössä oli ennen yhtiön rekisteröintiä käytössä yksi tai useampi
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 12/17osallistumismuoto, joiden piiriin kuului vähintään 33 1/3 prosenttia osallistuvien yhtiöiden henkilöstön
kokonaismäärästä. Henkilöstön osallistumisen järjestämiseen sovelletaan lisäksi eurooppayhtiön (SE)
säännöistä annetun neuvoston asetuksen (EY) N:o 2157/2001, jäljempänä eurooppayhtiöasetus , 12 artiklan
2–4 kohtaa.
Rajat ylittävän yhtiön jakautumisessa tai kotipaikan siirrossa sovelletaan 2 §:n 1 momenttia, 4, 5 ja 7–10 §:ää
sekä 1 1 §:n 1 momenttia ja 2 momentin ensimmäistä virkettä sekä 3 momenttia, 12 ja 14 §:ää, 16 §:n 1
momentin 1 ja 7–9 kohtaa sekä 2 momenttia, 17 §:ää, 18 §:n 1 momenttia ja 2 momentin 1 kohtaa sekä 36
§:ää. Henkilöstön osallistumisen järjestämiseen sovelletaan lisäksi eurooppayhtiöasetuksen 12 artiklan 2 ja 4
kohtaa.
Kaikkiin rajat ylittäviin yritysjärjestelyihin sovelletaan 31–34, 37 ja 39 §:ää. Lain 39 §:n 1 momenttia
sovelletaan 16 §:n osalta ainoastaan 16 §:n 1 momentin 1 ja 7–9 kohdassa sekä 2 momentissa säädettyjen
velvoitteiden laiminlyönnin osalta.
Rajat ylittävään sulautumiseen osallistuvat yhtiöt voivat kuitenkin ilman henkilöstön kanssa käytäviä
neuvotteluja päättää, että ne soveltavat, mitä 28–30 §:ssä säädetään henkilöstön osallistumisesta välittömästi
muodostettavan yhtiön rekisteröinnistä alkaen.
Jos rajat ylittävän sulautumisen tuloksena muodostettavassa yhtiössä, yhtiön kotipaikan siirron seurauksena
syntyvässä yhtiössä tai jakautumisen seurauksena muodostettavissa yhtiöissä tulee 1 tai 2 momentin mukaan
sovellettavaksi henkilöstön osallistumista koskeva järjestelmä, kyseiselle yhtiölle tai yhtiöille on valittava
sellainen yhtiömuoto, jossa henkilöstö voi osallistua yhtiön hallintoon.
L:lla 90/2023  muutettu 30 b § tulee voimaan 31.1.2023. Aiempi sanamuoto kuuluu:
30 b § (30.12.2021/1334)
Päätös olla aloittamatta tai lopettaa neuvottelut
Edellä 30 a §:n 1 momentissa tarkoitettu erityinen neuvotteluryhmä voi päättää olla aloittamatta neuvotteluja
tai lopettaa neuvottelut. Päätös edellyttää vähintään kahden kolmasosan enemmistöä niiden jäsenten äänistä,
jotka edustavat vähintään kahta kolmasosaa henkilöstöstä, mukaan lukien niiden jäsenten äänet, jotka
edustavat vähintään kahdessa jäsenvaltiossa työskentelevää henkilöstöä. Tällöin 30 a ja 30 c–30 e §:ää ei
sovelleta.
30 c § (19.1.2023/90)
Päätös olla aloittamatta tai lopettaa neuvottelut
Edellä 4 §:n 2 momentissa tarkoitettu erityinen neuvotteluryhmä voi päättää olla aloittamatta neuvotteluja tai
lopettaa neuvottelut. Päätös edellyttää vähintään kahden kolmasosan enemmistöä niiden jäsenten äänistä,
jotka edustavat vähintään kahta kolmasosaa henkilöstöstä. Rajat ylittävien sulautumisten osalta päätöksen
hyväksyminen edellyttää, että päätöstä ovat tukeneet sellaiset jäsenet, jotka edustavat vähintään kahdessa
jäsenvaltiossa työskentelevää henkilöstöä. Kun erityinen neuvotteluryhmä on päättänyt olla aloittamatta
neuvotteluita tai lopettaa neuvottelut, henkilöstön oikeus osallistua yhtiön hallintoon määräytyy 30 a §:ssä
säädetyllä tavalla yhteistoimintalain mukaan niiden rajat ylittävien järjestelyjen seurauksena syntyvien
yhtiöiden osalta, joiden kotipaikka on Suomessa. Tällöin 30 b ja 30 d–30 f §:ää ei sovelleta.
L:lla 90/2023  muutettu 30 c § tulee voimaan 31.1.2023. Aiempi sanamuoto kuuluu:
30 c § (30.12.2021/1334)
Henkilöstön osallistumisen rajoittaminen
Jos henkilöstön kanssa käytyjen neuvottelujen jälkeen tulisivat sovellettaviksi 28–30 §:ssä tarkoitetut
henkilöstön osallistumista koskevat toissijaiset säännökset, henkilöstön osallistumisen osuutta rajat ylittävän
sulautumisen tuloksena muodostettavassa yhtiössä voidaan rajoittaa. Henkilöstön edustajien osuus
muodostettavan yhtiön hallintoelimessä ei kuitenkaan saa olla vähemmän kuin yksi kolmasosa, jos
yhdessäkin sulautumiseen osallistuvassa yhtiössä henkilöstön edustajien osuus on vähintään yksi kolmasosa
hallituksen tai muun hallintoelimen jäsenistä.
30 d § (19.1.2023/90)
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 13/17Henkilöstön osallistumisen rajoittaminen
Jos henkilöstön kanssa käytyjen neuvottelujen jälkeen tulisivat sovellettaviksi henkilöstön osallistumista
koskevat 28–30 §:n säännökset, henkilöstön edustajien osuutta kotipaikan siirron, rajat ylittävän
sulautumisen tai jakautumisen tuloksena muodostettavassa yhtiössä tai yhtiöissä voidaan rajoittaa.
Henkilöstön edustajien osuus sulautumisen tai kotipaikan siirron seurauksena syntyvän tai kussakin
jakautumisen seurauksena syntyvän yhtiön hallintoelimessä ei kuitenkaan saa olla vähemmän kuin yksi
kolmasosa, jos henkilöstön edustajien osuus on yhdessäkin sulautumiseen osallistuvassa tai kotipaikan
siirtävässä tai jakautumisen kohteena olevassa yhtiössä vähintään yksi kolmasosa hallituksen tai muun
hallintoelimen jäsenistä.
L:lla 90/2023  muutettu 30 d § tulee voimaan 31.1.2023. Aiempi sanamuoto kuuluu:
30 d § (30.12.2021/1334)
Henkilöstön osallistumisoikeuksien suoja
Jos rajat ylittävän sulautumisen tuloksena muodostettu suomalainen yhtiö sulautuu toiseen suomalaiseen
yhtiöön, henkilöstön osallistumisoikeuksia ei saa heikentää rajat ylittävän sulautumisen voimaantuloa
seuraavien kolmen vuoden aikana.
30 e § (19.1.2023/90)
Henkilöstön osallistumisoikeuksien suoja
Jos rajat ylittävän sulautumisen, jakautumisen tai kotipaikan siirron tuloksena muodostetussa suomalaisessa
yhtiössä sovelletaan henkilöstön osallistumisjärjestelmää, yhtiön on varmistettava, että henkilöstön
osallistumisoikeudet turvataan mahdollisessa myöhemmässä rajat ylittävässä tai kotimaisessa
sulautumisessa, jakautumisessa ja kotipaikan siirrossa ensin mainitun rajat ylittävän sulautumisen,
jakautumisen tai kotipaikan siirron voimaantuloa seuraavien neljän vuoden ajan. Tällöin sovelletaan tämän
luvun säännöksiä henkilöstön osallistumisoikeuksien järjestämisestä.
L:lla 90/2023  muutettu 30 e § tulee voimaan 31.1.2023. Aiempi sanamuoto kuuluu:
30 e § (30.12.2021/1334)
Rajat ylittävä jakautuminen
Mitä edellä säädetään henkilöstön osallistumisen järjestämisestä rajat ylittävässä sulautumisessa, koskee
soveltuvin osin myös rajat ylittävää jakautumista.
30 f § (19.1.2023/90)
Henkilöstön osallistumisoikeuksien jatkuvuuden suoja
Henkilöstön osallistumista koskevia järjestelyjä, joita sovellettiin ennen yhtiön rajat ylittävää jakautumista
tai kotipaikan siirtoa, sovelletaan edelleen siihen asti, kunnes henkilöstön osallistumisen järjestämiseen
sovelletaan mahdollisia myöhemmin sovittavia järjestelyjä tai sovittujen järjestelyjen puuttuessa kunnes
sovelletaan 28–30 §:ssä tarkoitettuja henkilöstön osallistumista koskevia toissijaisia säännöksiä.
L:lla 90/2023  lisätty 30 f § tulee voimaan 31.1.2023.
30 g § (19.1.2023/90)
Työntekijöiden kuuleminen rajat ylittävää sulautumista, jakautumista tai kotipaikan siirtoa koskevasta suunnitelmasta tai
selvityksestä
Jos Suomeen sijoittunut osakeyhtiö aikoo toteuttaa Euroopan talousalueeseen kuuluvien valtioiden rajat
ylittävän sulautumisen, jakautumisen tai kotipaikan siirron, työntekijöille tulee tiedottaa ja heitä kuulla ennen
kuin yhtiössä päätetään rajat ylittävää sulautumista, jakautumista tai yhtiö kotipaikan siirtoa koskevasta
osakeyhtiölain mukaisesta suunnitelmasta tai selvityksestä sen mukaan, kummasta päätetään ensin.
Työntekijöille tulee antaa perusteltu vastaus heidän asiasta esittämiinsä huomautuksiin ennen yhtiökokousta,
jossa päätetään rajat ylittävää sulautumista, jakautumista tai yhtiön kotipaikan siirtoa koskevan suunnitelman
hyväksymisestä.
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 14/17L:lla 90/2023  lisätty 30 g § tulee voimaan 31.1.2023.
30 h § (19.1.2023/90)
Työnantajavelvoitteiden siirtyminen rajat ylittävien yritysjärjestelyjen yhteydessä
Jos Euroopan talousalueella toteutettavaa rajat ylittävää yritysjärjestelyä on pidettävä työsopimuslain
(55/2001) 1 luvun 10 §:n  1 momentissa tai merityösopimuslain (756/201 1) 1 luvun 10 §:n  1 momentissa
tarkoitettuna liikkeenluovutuksena, järjestelyyn osallistuvan yhtiön henkilöstön työsuhteisiin perustuviin
oikeuksiin ja velvollisuuksiin sovelletaan työsopimuslain 1 luvun 10 §:n 1 ja 2 momentin tai
merityösopimuslain 1 luvun 10 §:n säännöksiä.
Siltä osin kuin työsopimuslain tai merityösopimuslain liikkeenluovutusta koskevat säännökset eivät tule
sovellettaviksi, yhtiön rajat ylittävän sulautumisen, jakautumisen tai kotipaikan siirron
voimaantuloajankohtana voimassa olevat henkilöstön työsuhteisiin perustuvat oikeudet ja velvollisuudet
siirtyvät sulautumisen, kotipaikan siirron tai jakautumisen voimaantulopäivänä rajat ylittävän sulautumisen
tai kotipaikan siirron tuloksena muodostettavan yhtiön vastattaviksi tai rajat ylittävää jakautumista koskevan
suunnitelman mukaisesti vastaanottavan yhtiön tai yhtiöiden vastattaviksi.
L:lla 90/2023  lisätty 30 h § tulee voimaan 31.1.2023.
6 luku
Erinäisiä säännöksiä
31 § (30.12.2021/1334)
Salassapitovelvollisuus
Erityisen neuvotteluryhmän tai edustavan elimen jäsenet sekä heitä avustavat asiantuntijat eivät saa ilmaista
heille luottamuksellisina annettuja liikesalaisuuksia koskevia tietoja, joiden leviäminen olisi omiaan
vahingoittamaan yhtiötä tai muuta oikeushenkilöä taikka sen liike- tai sopimuskumppania, muille kuin niille
työntekijöille tai henkilöstön edustajille, joita asia koskee. Sama koskee henkilöstön edustajia ja
asiantuntijoita tiedottamis- ja kuulemismenettelyn yhteydessä. Salassapitovelvollisuus on voimassa myös
toimikauden jälkeen.
2 momentti on kumottu L:lla 19.1.2023/90 , joka tulee voimaan 31.1.2023. Aiempi sanamuoto kuuluu:
Mitä 1 momentissa säädetään, sovelletaan myös 30 a §:ssä tarkoitetun erityisen neuvotteluryhmän jäsenten ja
heitä avustavien asiantuntijoiden salassapitovelvollisuuteen.
32 § (19.1.2023/90)
Poikkeaminen työnantajan tiedonantovelvollisuudesta
Eurooppayhtiön, eurooppaosuuskunnan tai osallistuvan yhtiön hallintoneuvosto tai hallitus ei ole erityisen
painavista syistä, joita ei ole voitu ennakolta tietää, velvollinen ilmaisemaan työntekijöille tai henkilöstön
edustajille tietoja, kun tietojen luovuttamisesta aiheutuisi puolueettomasti arvioiden eurooppayhtiön,
eurooppaosuuskunnan tai osallistuvan yhtiön tai sen tytäryhtiöiden ja toimipaikkojen tuotannolle tai
toiminnalle merkittävää haittaa tai vahinkoa. Edellä mainitut tiedot tulee kuitenkin antaa viivytyksettä sen
jälkeen, kun perusteita poikkeamiselle tiedonantovelvollisuudesta ei enää ole. Samalla on selvitettävä
poikkeuksellisen menettelyn syyt.
Mitä tässä pykälässä säädetään, ei sovelleta tässä laissa tarkoitettuun henkilöstön hallintoedustukseen
yrityksen toimielimessä.
L:lla 90/2023  muutettu 32 § tulee voimaan 31.1.2023. Aiempi sanamuoto kuuluu:
32 § (21.7.2006/663)
Poikkeaminen tiedonantovelvollisuudesta
Eurooppayhtiön, eurooppaosuuskunnan tai osallistuvan yhtiön hallintoneuvosto tai hallitus ei ole velvollinen
ilmaisemaan tietoja, joiden ilmaisemisen estävät eurooppayhtiön, eurooppaosuuskunnan tai osallistuvan
yhtiön tai sen tytäryhtiöiden ja toimipaikkojen tuotannolle tai taloudelle vahinkoa aiheuttavat erityisen
painavat syyt, joita ei ole voitu ennakolta tietää. Nämä tiedot tulee kuitenkin antaa viivytyksettä sen jälkeen,
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 15/17kun perusteita poikkeamiselle tiedonantovelvollisuudesta ei enää ole. Samalla on selvitettävä
poikkeuksellisen menettelyn syyt.
33 § (19.1.2023/90)
Henkilöstön edustajien suoja
Erityisen neuvotteluryhmän ja edustavan elimen jäsenten, henkilöstön edustajien tiedottamis- ja
kuulemismenettelyn yhteydessä ja eurooppayhtiön tai eurooppaosuuskunnan hallintoneuvostoon tai
hallitukseen taikka osuuskunnan kokoukseen kuuluvien henkilöstöä edustavien jäsenten irtisanomissuojaan
sovelletaan, mitä työsopimuslain 7 luvun 10 §:ssä säädetään luottamusmiehen ja luottamusvaltuutetun
työsopimuksen irtisanomisesta ja merityösopimuslain 8 luvun 9 §:ssä luottamusmiehen irtisanomisesta,
silloin kun nämä ovat eurooppayhtiön tai eurooppaosuuskunnan, näiden tytäryhtiöiden tai toimipaikkojen
taikka osallistuvan yhtiön Suomessa työskentelevää henkilöstöä.
L:lla 90/2023  muutettu 33 § tulee voimaan 31.1.2023. Aiempi sanamuoto kuuluu:
33 § (30.12.2021/1334)
Henkilöstön edustajien suoja
Erityisen neuvotteluryhmän ja edustavan elimen jäsenten, henkilöstön edustajien tiedottamis- ja
kuulemismenettelyn yhteydessä ja eurooppayhtiön tai eurooppaosuuskunnan hallintoneuvostoon tai
hallitukseen taikka osuuskunnan kokoukseen kuuluvien henkilöstöä edustavien jäsenten irtisanomissuojaan
sovelletaan, mitä työsopimuslain (55/2001) 7 luvun 10 §:ssä  säädetään luottamusmiehen ja
luottamusvaltuutetun työsopimuksen irtisanomisesta, silloin kun nämä ovat eurooppayhtiön tai
eurooppaosuuskunnan, näiden tytäryhtiöiden tai toimipaikkojen taikka osallistuvan yhtiön Suomessa
työskentelevää henkilöstöä.
Edellä 1 momentissa tarkoitettu irtisanomissuoja koskee myös 30 a §:ssä tarkoitetun erityisen
neuvotteluryhmän jäsentä järjestettäessä henkilöstön edustusta rajat ylittävässä yhtiöiden sulautumisessa tai
jakautumisessa.
34 § (30.12.2021/1334)
Vapautus työstä, korvaukset ja vastuu kustannuksista
Työnantajan on annettava 33 §:ssä tarkoitetuille henkilöstön edustajille vapautusta säännönmukaisesta työstä
ajaksi, jonka nämä tarvitsevat osallistuakseen erityisen neuvotteluryhmän tai edustavan elimen kokouksiin
taikka tiedottamis- ja kuulemismenettelyyn, neuvotellakseen henkilöstön osallistumisen järjestämisestä
taikka osallistuakseen eurooppayhtiön tai eurooppaosuuskunnan hallituksen tai hallintoneuvoston taikka
osuuskunnan kokouksiin sekä mainittuihin menettelyihin välittömästi liittyvää henkilöstön edustajien
keskinäistä valmistautumista varten. Vastaavasti on korvattava tästä aiheutuva ansionmenetys. Muusta työstä
vapautuksesta ja ansionmenetyksen korvaamisesta on kussakin tapauksessa sovittava asianomaisen
henkilöstön edustajan ja työnantajan välillä.
Osallistuvat yhtiöt vastaavat erityisen neuvotteluryhmän toiminnan ja neuvottelujen kustannuksista mukaan
lukien kohtuulliset kustannukset asiantuntijoista siten, että erityinen neuvotteluryhmä voi hoitaa tehtävänsä
asianmukaisesti.
3 momentti on kumottu L:lla 19.1.2023/90 , joka tulee voimaan 31.1.2023. Aiempi sanamuoto kuuluu:
Mitä 1 ja 2 momentissa säädetään, sovelletaan myös 30 a §:ssä tarkoitetun erityisen neuvotteluryhmän
jäsenten vapauttamiseen työstä ja heille aiheutuvan ansionmenetyksen sekä neuvotteluryhmän kustannusten
korvaamiseen.
35 § (30.3.2007/340)
Kansainvälinen konserniyhteistyö
Jos eurooppayhtiö tai eurooppaosuuskunta olisi yhteistoiminnasta suomalaisissa ja yhteisönlaajuisissa
yritysryhmissä annetun lain (335/2007) 3 luvun  säännösten soveltamisalaan kuuluva yhteisönlaajuinen yritys
tai yhteisönlaajuisessa yritysryhmässä määräysvaltaa käyttävä yritys, sanotun lain säännöksiä ei sovelleta
henkilöstöedustuksen järjestämiseen eurooppayhtiössä, eurooppaosuuskunnassa tai näiden tytäryhtiössä.
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 16/17Jos kuitenkin erityinen neuvotteluryhmä päättää 13 §:n 1 momentin mukaisesti olla aloittamatta neuvotteluja
henkilöstöedustuksen järjestämisestä tai lopettaa kyseiset neuvottelut, yhteistoiminnasta suomalaisissa ja
yhteisönlaajuisissa yritysryhmissä annetun lain yhteisönlaajuista yritysryhmää koskevat säännökset tulevat
sovellettaviksi.
36 § (21.7.2006/663)
Eurooppayhtiö- ja eurooppaosuuskuntajärjestelyn väärinkäyttö
Jos eurooppayhtiössä, eurooppaosuuskunnassa, näiden tytäryhtiössä tai toimipaikassa tehdään vuoden
kuluessa eurooppayhtiön tai eurooppaosuuskunnan rekisteröimisestä sellainen olennainen muutos, joka olisi
johtanut laajempaan henkilöstöedustukseen eurooppayhtiötä tai eurooppaosuuskuntaa perustettaessa, on
henkilöstöedustuksen järjestämisestä käytävä uudet neuvottelut. Ne käydään siinä järjestyksessä, jota olisi
ollut noudatettava, jos edellä tarkoitettu muutos olisi tehty ennen eurooppayhtiön tai eurooppaosuuskunnan
rekisteröimistä.
Uusia neuvotteluja ei kuitenkaan tarvitse käydä, jos eurooppayhtiö tai eurooppaosuuskunta osoittaa, että
olennaiselle muutokselle on hyväksyttävä peruste eikä muutosta voitu toteuttaa ennen eurooppayhtiön tai
eurooppaosuuskunnan rekisteröimistä.
37 § (30.3.2010/221)
Valvonta
Tämän lain noudattamisen valvonnasta säädetään yhteistoiminta-asiamiehestä annetussa laissa (216/2010) .
38 § (30.3.2010/221)
38 § on kumottu L:lla 30.3.2010/221 .
39 §
Rangaistussäännökset
Eurooppayhtiön, eurooppaosuuskunnan tai osallistuvan yhtiön johtoon kuuluva, työnantaja tai näiden
edustaja, joka tahallaan tai huolimattomuudesta jättää noudattamatta, mitä tämän lain 24 tai 25 §:ssä
säädetään taikka 34 §:n 1 momentissa säädetään muusta kuin maksuvelvollisuudesta, taikka olennaisesti
laiminlyö noudattaa, mitä 16 §:ssä tarkoitetussa sopimuksessa sovitaan, on tuomittava henkilöstöedustuksen
järjestämisvelvoitteen rikkomisesta  sakkoon. Vastuu työnantajan ja tämän edustajien kesken määräytyy
rikoslain (39/1889) 47 luvun 7 §:ssä  säädettyjen perusteiden mukaan. (21.7.2006/663)
Rangaistus tämän lain 8 §:n henkilöstön oikeutta valita edustajansa erityiseen neuvotteluryhmään koskevan
säännöksen rikkomisesta säädetään rikoslain 47 luvun 5 §:ssä . Rangaistus henkilöstön edustajien suojaa
koskevan 33 §:n rikkomisesta säädetään rikoslain 47 luvun 4 §:ssä . Rangaistus 31 §:ssä säädetyn
salassapitovelvollisuuden rikkomisesta tuomitaan rikoslain 38 luvun 2 §:n  2 momentin mukaan, jollei teosta
muualla kuin rikoslain 38 luvun 1 §:ssä  säädetä ankarampaa rangaistusta.
40 §
Voimaantulo
Tämä laki tulee voimaan 8 päivänä lokakuuta 2004.
HE 107/2004 , TyVM 7/2004, EV  106/2004, Neuvoston direktiivi 2001/86/EY ; EYVL  N:o L  294,
10.11.2001, s. 22
Muutossäädösten voimaantulo ja soveltaminen:
21.7.2006/663:
Tämä laki tulee voimaan 18 päivänä elokuuta 2006.
HE 66/2006 , TyVM 7/2006, EV  74/2006, Neuvoston direktiivi 2003/72/EY  ; EYVL  N:o L  207, 18.8.2003, s.
25, Neuvoston asetus (EY) N:o 1435/2003 ; EYVL  N:o 207, 18.8.2003, s 1
30.3.2007/340:
1/31/23, 10:54 AM Laki henkilöstöedustuksesta eurooppayhtiössä… 758/2004 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2004/20040758#a19.1.2023-90 17/17Tämä laki tulee voimaan 1 päivänä heinäkuuta 2007.
HE 254/2006 , TyVM 15/2006, EV  286/2006
22.12.2009/1528:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 161/2009 , HaVM 18/2009, EV  205/2009
30.3.2010/221:
Tämä laki tulee voimaan 1 päivänä heinäkuuta 2010.
HE 177/2009 , TyVM 1/2010, EV  5/2010
10.8.2018/615:
Tämä laki tulee voimaan 15 päivänä elokuuta 2018.
HE 49/2018 , TaVM 1 1/2018, EV  70/2018, Euroopan parlamentin ja neuvoston direktiivi 2016/943/EU
(32016L0943); EUVL  L 157, 15.6.2016, s. 1
30.12.2021/1334:
Tämä laki tulee voimaan 1 päivänä tammikuuta 2022.
HE 159/2021 , TyVM 18/2021, EV  219/2021
19.1.2023/90:
Tämä laki tulee voimaan 31 päivänä tammikuuta 2023.
Henkilöstön osallistumisen järjestämiseen yhtiön sulautumisen, jakautumisen tai kotipaikan siirron
yhteydessä sovelletaan tämän lain voimaan tullessa voimassa olleita säännöksiä, jos sulautumista,
jakautumista tai kotipaikan siirtoa koskeva suunnitelma on rekisteröity ennen tämän lain voimaantuloa.
HE 213/2022 , TyVM 15/2022, EV  193/2022, Euroopan parlamentin ja neuvoston direktiivi (EU) 2019/2121
(32019L2121) ; EUVL  L 321, 12.12.2019, s. 1
Finlex  › Lainsäädäntö  › Ajantasainen lainsäädäntö  › Vuosi 2004  › 13.8.2004/758
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.